Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
25 พ.ค. 2559

SET ฟื้นตัวตามตลาดหุ้นโลกและราคาน้ำมัน… “ซื้อ” CHG
ดัชนี SET อยู่ที่ 1,392.19 จุด +7.93 จุด +0.57% ปริมาณซื้อขาย 18,054 ลบ.
แนวรับ : 1,390 / 1,385    แนวต้าน : 1,400 / 1,410
 
สรุปทิศทางและแนวโน้มตลาด
SET ปรับขึ้นแรงตามตลาดหุ้นทั่วโลก: จากความกังวลกลุ่มประเทศสหราชอาณาจักรจะออกจากสหภาพยุโรปลดลง หลังผลสำรวจบ่งบอกว่ามีเพียง 40% ที่ต้องให้ออก อย่างไรก็ดีความกังวลต่อการขึ้นดอกเบี้ยของ Fed ในเดือน มิ.ย. ยังอยู่
แนะนำ “ซื้อเก็งกำไร” ตามการรีบาวด์ของดัชนี: ทั้งนี้แม้ระยะกลางยังคงมุมมองว่า SET จะปรับขึ้นต่อไปได้ แต่ระยะสั้น คาดว่า SET ยังไม่สามารถผ่าน 1,410 จุด ในการรีบาวด์รอบนี้ โดยตลาดยังคงต้องรอผลถ้อยแถลง Janet Yellen สุดสัปดาห์นี้ เพื่อประเมินโอกาส Fed ขึ้นดอกเบี้ยในเดือน มิ.ย. ต่อไป
“ซื้อ” CHG: โรงพยาบาลจุฬารัตน์ มีตำแหน่งทางการตลาดที่แข็งแกร่งในตลาดระดับล่างถึงกลาง ครอบคลุมพื้นที่กรุงเทพฯ ฝั่งตะวันออก โดย 1) มีแผนการขยายธุรกิจต่อเนื่อง เพื่อรองรับความต้องการในพื้นที่ ที่มากขึ้น 2) มีปัจจัยผลักดันการเติบโตใหม่ – การรักษาโรคหัวใจ และผ่าตัดหัวใจ และ 3) EPS Growth แข็งแกร่งสุดในกลุ่มที่ 21% ต่อปี ต่อเนื่องไปยังปี 2020 4) ราคาที่ปรับตัวลงมาต่อเนื่อง 2 เดือน ทำให้มี valuation ที่น่าสนใจมากขึ้น และ 5) ทางเทคนิคเป้าหมาย 2.80/2.94
 
หุ้นที่น่าสนใจทางเทคนิค
CHG “ซื้อ” ราคาหุ้นดีดฟื้นตัวขึ้นที่แนวเส้นค่าเฉลี่ย 3 เดือน ทะลุแนว Downtrend Line พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD และ DI+ เริ่มชี้ขึ้น เป็นจังหวะซื้อเก็งกำไรตามการฟื้นตัว มีแนวต้านแรกที่ 2.80 บาท ผ่านได้มีเป้าหมายถัดไปที่ 2.94 บาท
CENTEL “ซื้อ” ราคาหุ้นเริ่มดีดตัวขึ้นด้วยรูปแบบ Double Bottom พร้อมปริมาณการซื้อขายเริ่มสูงขึ้น มีโอกาสฟื้นตัวขึ้น เป็นจังหวะเก็งกำไร มีแนวต้านแรกที่ 39.00 บาท ผ่านได้มีเป้าหมายถัดไปที่ 41.00 บาท
VIBHA “ซื้อ” ราคาหุ้นดีดฟื้นตัวขึ้นที่แนวเส้นค่าเฉลี่ย 3 เดือน ด้วยแท่งเทียน Bullish Harami พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 2.70 บาท และถัดไปที่ 2.80 บาท